**Správa o výchovno – vzdelávacej činnosti, jej výsledkoch a podmienkach materskej školy za školský rok 2018/2019**

**pri Základnej škole s materskou školou,**

**Skalka nad Váhom 103**

 V Skalke nad Váhom, dňa 31. 08. 2019

**Stanovisko Pedagogickej rady školy:**

Pedagogická rada školy odporúča zriaďovateľovi OÚ Skalka nad Váhom

**schváliť**

Správu o výchovno – vzdelávacej činnosti, jej výsledkoch a podmienkach materskej školy za školský rok 2018/2019 pri Základnej škole s materskou školou, Skalka nad Váhom 103

V Skalke nad Váhom ................... 2019

**Stanovisko Rady školy:**

Rada školy odporúča zriaďovateľovi OÚ Skalka nad Váhom

**schváliť**

Správu o výchovno – vzdelávacej činnosti, jej výsledkoch a podmienkach materskej školy za školský rok 2018/2019 pri Základnej škole s materskou školou, Skalka nad Váhom 103

V Skalke nad Váhom ................. 2019

........................................................

 predseda Rady školy

Predložené na schválenie zriaďovateľovi školy OÚ Skalka nad Váhom dňa ................. 2019.

Predkladá: Bc. Zdenka Begáňová, zástupkyňa pre MŠ

**Identifikačné údaje organizácie**

**Názov organizácie:** Základná škola s materskou školou, Skalka nad Váhom 103

**Sídlo organizácie:** Skala I/103, 913 31 Skalka nad Váhom

**Štatutárny orgán:** Mgr. Mária Balážová (do 10. 03. 2019)

 Mgr. Iveta Mihóková (poverená riadením, od 01. 07. 2019 riaditeľka

 ZŠ s MŠ)

**Zriaďovateľ:** Obec Skalka nad Váhom

**IČO:** 037914359

**DIČ:** 2021733175

**Právna forma:** rozpočtová organizácia

**Kontakt: č. tel.:** 032 6584206, e-mail: riaditel@zsskalka.sk

**Počet zamestnancov:** 5 z toho 4 pedagogických

**Východiská a podklady**

Správa je vypracovaná v zmysle:

1. Zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov podľa §5 ods. 7 písm. f)

2. Vyhlášky Ministerstva školstva SR č. 9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

3. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.

4. Plán práce materskej školy na školský rok 2018/2019

5. Školský vzdelávací program „Zvedavá lienka“

6. Hospitačné záznamy

7. Ďalšie podklady:

 zápisnice Rodičovských združení

 zápisnice Pedagogickej rady

 zápisnice Metodických združení

 zápisnice Rady školy

**Zamestnanci materskej školy**

**Vedúci pedagogickí zamestnanci:**

Mgr. Mária Balážová riaditeľka ZŠ s MŠ, do 10. 03. 2019

Mgr. Iveta Mihóková poverená riadením ZŠ s MŠ, od 11. 03. 2019

 riaditeľka ZŠ s MŠ, od 01. 07. 2019

Bc. Zdenka Begáňová poverená úlohami pre MŠ, od 01. 09. 2019

 zástupkyňa pre MŠ, od 01. 12. 2018

**Pedagogickí zamestnanci:**

Mgr. Pavlína Habánková

Mária Bakošová do 31. 08. 2019

Katarína Korená do 19. 07. 2019

Nikola Húserková od 10. 06. 2019 do 19. 07. 2019 (zastupovanie)

**Nepedagogickí zamestnanci:**

Zuzana Križková

**Poradné orgány materskej školy**

**Rada školy**

 Rada školy pri Základnej škole s materskou školou, Skalka nad Váhom 103 ustanovená v zmysle §24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Členovia rady školy:**

1. Ivana Jančová predseda RŠ

2. Lucia Lukšová podpredseda RŠ/zapisovateľ

3. Bc. Ivana Dúžeková člen RŠ pedagogických zamestnancov ZŠ

4. Mária Bakošová člen RŠ pedagogických zamestnancov MŠ

5. Zuzana Križková člen RŠ prevádzkových zamestnancov

6. Ing. Roman Kadlec člen RŠ zriaďovateľa

7. Ing. Blanka Škodová člen RŠ zriaďovateľa

 Rada školy v školskom roku 2018/2019 zasadala podľa aktuálnej potreby. Prerokovala, schválila a odporučila predložiť Správu o výchovno-vzdelávacej činnosti za školský rok 2017/2018 zriaďovateľovi školy OÚ Skalka nad Váhom. Rada školy pomáha pri rôznych úlohách, ktoré súvisia s prácou a prevádzkou školy.

**Pedagogická rada**

Pedagogická rada zasadala podľa Plánu práce materskej školy štyrikrát. Na zasadnutiach prerokúvala dokumenty školy – Školský poriadok, pedagogickú dokumentáciu (Školský vzdelávací program „Zvedavá lienka“, Plán výchovno-vzdelávacej činnosti, Diagnostický hárok, Triedne knihy, používanie skratiek, Plán práce materskej školy, Správa o výchovno-vzdelávacej činnosti za školský rok 2017/2018). V priebehu školského roka prerokúvala stav výchovno-vzdelávacích výsledkov, pedagogickú diagnostiku, poznatky z odborných seminárov, školení a rôzne aktivity pre deti. Zobrala na vedomie hodnotenie pedagogických zamestnancov a výsledky kontrolnej a hospitačnej činnosti.

**Členovia pedagogickej rady:** všetci pedagogickí zamestnanci materskej školy

**Metodické združenie**

**Vedúca MZ:** Bc. Zdenka Begáňová (od 3. 9. 2018 – 30. 11. 2018)

 Mgr. Pavlína Habánková (od 01. 12. 2018)

**Člen MZ:**  všetci pedagogickí zamestnanci materskej školy

 Cieľom štyroch plánovaných zasadnutí bolo aktivizovať pedagogických zamestnancov v oblasti sebavzdelávania, prezentovania dobrej praxe a tým zvyšovanie úrovne výchovno-

vzdelávacieho procesu. V súlade s plánom kontinuálneho vzdelávania a osobnými plánmi profesijného rozvoja si učiteľky formou individuálneho štúdia, vzájomnými odbornými diskusiami a poradenstvom, zabezpečovaním akcií školy zvyšovali vlastnú pedagogickú profesionalitu, ktorá pozitívne ovplyvnila výchovno-vzdelávací proces.

**Údaje o počte detí**

 Materskú školu v školskom roku 2018/2019 navštevovalo spolu 42 detí od 2,5 – 6 rokov, v dvoch triedach s celodennou starostlivosťou.

**I. trieda „Lienky“**

k 31. 01. 2018 = 18 detí (-1 dieťa malo prerušenú dochádzku)

k 31. 08. 2019 = 20 detí

4 deti nastúpili počas 2. polroka

1 dieťa prestúpilo počas škol. roka do II. triedy

4 deti odhlásené (3 deti z dôvodu presťahovania sa, 1 dieťa pre zmenu MŠ)

**II. trieda „Mravčeky“**

k 31. 01. 2018 = 20 detí

k 31. 08. 2019 = 22 detí (1 dieťa bolo presunuté z I. triedy, 1 predškolák nastúpil počas 2.polroka)

12 predškolákov, 2 deti majú odklad povinnej školskej dochádzky

10 detí nastúpilo na povinnú školskú dochádzku

**Prihlásené deti na školský rok 2019/2020** = 8 detí

Prijaté = 8

Neprijaté = 0

**Údaje o kvalifikácii a ďalšom vzdelávaní pedagogických zamestnancov**

 V súlade s § 5 ods. 2 písm. h) zákona 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov sú pedagogickí zamestnanci povinní neustále sa vzdelávať, udržiavať a rozvíjať profesionálne pedagogické

kompetencie. Vzdelávanie sa uskutočňovalo podľa § 25 ods. 2 tohto zákona písm. a), b), c) kontinuálnym vzdelávaním, tvorivými aktivitami súvisiacimi s výkonom pedagogickej a odbornej činnosti a sebavzdelávaním.

 Vzdelávanie pedagogických zamestnancov organizovalo a realizovalo v súlade s § 14 ods. 2 písm. b) až d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, priamo riadené organizácie Ministerstva školstva SR.

**Absolvované vzdelávania**

**Bc. Zdenka Begáňová**

* Obhajoba atestačnej práce
* Odborný seminár – Poruchy reči detí predškolského veku
* Pracovné stretnutie riaditeľov (zástup za p. Mgr. Balážovú)
* Odborný seminár – Správa registratúry
* Odborný seminár – Personálne činnosti a odmeňovanie v organizáciách rezortu školstva v r. 2019
* Odborný seminár – Rada školy a výberové konanie

**Mgr. Pavlína Habánková**

* Aktualizačné vzdelávanie – Rozvíjanie fonologického uvedomenia ako prípravy na konvenčné čítanie s porozumením u detí predškolského veku a žiakov prvého ročníka základnej školy

**Mária Bakošová**

* Odborný seminár – Komunikácia s rodičmi detí z rizikových skupín, kompetencie učiteľa, práva a povinnosti rodiča

**Katarína Korená**

* neabsolvovala žiadne vzdelávanie (pracovala od 01. 09. 2018 – 19. 07. 2019)
* k 31. 01. 2019 ukončila adaptačné vzdelávanie

 Odborné diskusie prebiehali na zasadnutiach poradných orgánov – pedagogickej rady a metodického združenia.

**Údaje o aktivitách a prezentácii školy**

 Materská škola v súlade so Štátnym vzdelávacím programom pre predprimárne vzdelávanie v materských školách, ŠkVP Zvedavá lienka organizovala pestré aktivity, ktoré viedli k pozitívnej prezentácii. Škola o svojom pôsobení informuje zákonných zástupcov, partnerov školy a širokú verejnosť prostredníctvom webového sídla školy.

**September**

* nadviazanie spolupráce so ZUŠ
* nadviazanie spolupráce s logopédom

**Október**

* Mesiac úcty k starším v KD a DSS
* Týždeň zdravia – projekt MŠ

**November**

* Jesenné tvorivé dielničky s rodičmi
* Divadelné predstavenie „Gašpariáda“ v Nitre
* Prišla jeseň do záhradky – brigáda s deťmi na škol. dvore

**December**

* stretnutie s Mikulášom
* vystúpenie detí pred OÚ a v DSS – vianočné pásmo
* vianočná akadémia v KD
* pečenie medovníkov
* štedrovečerný stôl

**Január**

* sezónne činnosti – lopatovanie, bobovanie
* Divadelné predstavenie „Psíček a mačička“
* Test školskej zrelosti

**Február**

* Divadelné predstavenie „Cesta okolo sveta“
* Fašiangový karneval

**Marec**

* návšteva obecnej knižnice
* knižka „putovníčka“ – čítanie v rodinách detí
* zanášanie Moreny
* plavecký kurz

**Apríl**

* Veľká noc sa blíži – tvorivé dielničky pre deti a rodičov
* Deň Zeme – turistická vychádzka
* návšteva 1. Ročníka ZŠ

**Máj**

* Deň matiek
* svetový deň mlieka
* hudobné vystúpenie „Simsalala“
* náborový koncert ZUŠ
* na bicykli do škôlky - projekt
* Deň otcov – športové podujatie a „Oci, mami, športuj s nami“

**Jún**

* Deň detí
* Divadelné predstavenie „Smeti patria do koša“
* výskum s predškolákmi z jazykovej gramotnosti v spolupráci s Pedagogickou univerzitou v Trnave
* Vítanie novorodencov v KD
* Koncoročný výlet – Podolie „Park miniatúr“ a Bojná „Ranč pod Babicou“
* rozlúčka s predškolákmi

**Údaje o výsledkoch inšpekčnej činnosti vykonanej Štátnou školskou inšpekciou v škole**

 V školskom roku 2018/2019 nebola vykonaná inšpekcia.

**Údaje o priestorových a materiálno – technických podmienkach školy**

 Materská škola je súčasťou Základnej školy s materskou školou, Skalka nad Váhom 103. Materská škola sa nachádza na prízemí jednoposchodovej budovy a časti poschodia, kde sa nachádza spálňa oboch tried MŠ. Základná škola a materská škola majú spoločný hlavný vchod. Hospodárska časť má bočný vchod.

 Na prízemí sa nachádzajú dve triedy materskej školy, ku ktorým prislúchajú dve sociálne zariadenia. Jedno väčšie má päť detských WC, oddelených priečkami a detských umývadiel s pákovými batériami. Druhé, menšie sociálne zariadenie má dve detské WC oddelené priečkou s jedným umývadlom. Z väčšieho sociálneho zariadenia je prístup do dvoch šatní detí so skrinkami. Každá trieda má svoju šatňu. V triede pre deti staršej vekovej kategórie sa nachádza interaktívna tabuľa (získaná prostredníctvom projektu Digiškola + notebook), farebná tlačiareň a kopírovacie zariadenie. Na prízemí sa nachádza ešte miestnosť pre zamestnancov s WC, umývadlom, sprchovým kútom a šatňou, jedáleň o rozlohe 20 m², ktorá je prístupná z chodby aj z triedy MŠ. Jedáleň od kuchyne oddeľuje malá chodba s dvoma okienkami – jedným na výdaj stravy a druhým na odovzdávanie použitého riadu. K jedálni patrí aj umyváreň s jedným umývadlom na príležitostné použitie.

 Na prvom poschodí sa nachádza spálňa oboch tried MŠ. Tvorí ju veľká miestnosť o rozlohe 62 m² a malá miestnosť o rozlohe 14,91 m². K spálni prislúcha aj sociálne zariadenie, kde sú 3 detské umývadlá a 3 oddelené detské WC oddelené priečkami.

 Vnútorné zariadenie školy je účelové, podľa príslušných noriem platných pre deti predškolského veku. Materskú školu a hospodársku časť spája chodba po celej dĺžke budovy

s rozlohou 29,20 m². Súčasťou budovy pod hospodárskou časťou je plynová kotolňa, ktorá zabezpečuje vykurovanie celého objektu.

 V školskom roku 2018/2019 z rozpočtu školy boli zakúpené nábytky do oboch tried, notebook, hračky a didaktické pomôcky. Z fondu ZRŠ bol v MŠ zabezpečený výtvarný a pracovný materiál (farebné papiere, výkresy, pastelky, ceruzky, gumy, strúhadlá, lepidlá, nožnice, ...).

**Nedostatky:**

 Triedy sú priestranné, avšak je potreba vymaľovanie tried a oprava coklov. Didaktické hračky a učebné pomôcky sú staršie, no zachovalé. Nezahŕňajú však značnú časť oblastí, ktoré si deti majú rozvíjať na základe plnenia cieľov Školského vzdelávacieho programu Zvedavá lienka.

 Areál Základnej školy s materskou školou, Skalka nad Váhom 103 je vybavený staršími kovovými preliezkami, hojdačkami a drevenými stolmi s lavičkami, ktoré je potrebné značne zrekonštruovať v zmysle vybrúsenia kovových častí, natretia podkladovou i vrchnou farbou a obnovenia drevených súčastí sedadiel na hojdačkách. Do areálu školy vedie 5 vstupov, ktoré je potrebné zabezpečiť funkčnými uzamykacím systémom v zmysle predchádzaniu znečistenia a devastovania areálu a zvýšeniu bezpečnosti detí počas pobytu vonku. Zároveň by bolo potrebné dokončiť rekonštrukciu terasy prislúchajúcej k triede MŠ, nakoľko v súčasnej dobe nie je možné ju plne funkčne využívať, s umiestnením kamery z dôvodu zabezpečenia proti vandalizmu a znečisteniu daného priestoru.

**Údaje o finančnom a hmotnom zabezpečení výchovno – vzdelávacej činnosti školy**

 Dotácie zo štátneho rozpočtu pre deti MŠ:

* viď rozpočet obce na kalendárny rok 2018 a 2019.

 Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť:

* výška rodičovského príspevku za pobyt dieťaťa v materskej škole je schválená na 15,-€ mesačne, s výnimkou detí, ktoré majú jeden rok pred plnením povinnej školskej dochádzky a detí, ktorých rodičia predložia doklad o tom, že sú poberateľmi dávky v hmotnej núdzi.

 Finančné prostriedky získané od rodičov alebo zákonných zástupcov detí:

* viď účtovníctvo rodičovského združenia.

**Vyhodnotenie a plnenie cieľov koncepčného zámeru rozvoja školy**

1. Trvalo rozvíjať enviromentálnu výchovu a vzdelávanie ako súčasť rozvoja osobnosti detí zameranú najmä na vedenie k uvedomelej spotrebe zdrojov, povedomia v oblasti separácie odpadov, na vytváranie správnych postojov a správania detí k životnému prostrediu, na prevenciu pred znečisťovaním a poškodzovaním životného prostredia.

- organizovať výlety do prírody, viesť k separácii odpadu, starať sa o vtáčiky v zime, upratovať školský dvor, vysádzať kvety, sadiť a pozorovať rast zeleniny.

Termín: počas školského roka

Zodpovední: učiteľky MŠ

 ŠkVP Zvedavá lienka sa zameriava aj na enviromentálnu výchovu, ktorá sa zaraďuje do týždenných plánov, úlohy sa plnia v rámci denných organizačných foriem, využívajú sa všetky dostupné možnosti a prostriedky (bádanie, experimentovanie, projekty, a iné) s následným hodnotením a sebahodnotením detí v dosiahnutých výsledkoch. Deti absolvovali turistické vychádzky v každom ročnom období, triedili odpad, starali sa o vtáčiky, upratovali školský dvor, sadili kvety, vytvorili si malú záhradku a starali sa o zeleninu, ...

2. Monitorovať a pripravovať deti na vstup do ZŠ po všetkých stránkach – zámerne celostne rozvíjať osobnosť detí. Materská škola vo výchovno-vzdelávacom procese vytvára priaznivú sociálnu klímu, ktorá prispieva k podpore a rozvoju tvorivosti detí. Pripravuje na život v spoločnosti v súlade s individuálnymi a vekovými osobitosťami dieťaťa (Zákon 245/2008 Z. z., prvý oddiel, MŠ § 28, ods. 1).

- spolupráca so ZŠ, s rodičmi, uskutočniť test školskej zrelosti kvalifikovanou psychologičkou

Termín: počas školského roka

Zodpovední: učiteľky MŠ

 V školskom roku bolo zaškolených 12 predškolákov. Odklad povinnej školskej dochádzky majú 2 deti. Predškoláci absolvovali predprimárne vzdelávanie podľa ŠkVP Zvedavá lienka,

10 absolvovalo test školskej zrelosti a dostali Pamätný list na rozlúčku s materskou školou. U detí boli rozvíjané všetky učebné kompetencie.

3. Posilniť výchovu detí k zdravému životnému štýlu a realizovať aktivity a programy na podporu zdravia a zdravého životného štýlu. Zapájať sa do kampaní – Odstráň obezitu, projektu – Hovorme o jedle. Zvýšiť zapojenie detí do pohybových aktivít v prírode, na ihriskách i v triede.

- organizovať športové podujatia, pobyty vonku, otužovanie, telovýchovné chvíľky

- plniť úlohy z Národného programu prevencie obezity

Termín: počas školského roka

Zodpovední: učiteľky MŠ

 Úloha sa plnila formou športových podujatí, turistických vychádzok, plaveckého výcviku, denným cvičením zdravotných cvikov, pobytmi vonku, aj v spolupráci so ZŠ a ŠJ.

4. Skvalitniť spoluprácu školy s rodičmi, zriaďovateľom, základnou školou a inými subjektami (Jednota dôchodcov, Domov sociálnych služieb pre seniorov, miestnymi podnikateľmi, logopédom, CPPPaP Bánovce nad Bebravou, ZUŠ Nemšová).

Termín: trvalý

Zodpovední: učiteľky MŠ

 Spolupráca materskej školy so subjektami počas školského roka 2018/2019 prebiehala na veľmi dobrej úrovni.

5. Pokračovať v utváraní a rozvíjaní národného povedomia detí prostredníctvom spoznávania významných miest regiónu a to prírodného aj kultúrno-historického charakteru (kláštor na Skalke) v spolupráci s rodinou, školou, zriaďovateľom, s rešpektovaním potrieb dieťaťa.

- oboznamovanie sa s folklórom, ľudovými tradíciami, s históriou obce, významnými miestami, vystúpenia a prezentácie.

Termín: trvalý

Zodpovední: učiteľky MŠ

 Úloha sa plnila prostredníctvom vychádzok do okolia a následným spoznávaním regiónu, jeho ľudových zvykov a tradícií (sv. Mikuláš, vymetanie na Luciu, pečenie medovníčkov, štedrovečerný stôl, zanášanie Moreny, Veľká noc, a iné).

6. Pokračovať v partnerskej úrovni spolupráce so zriaďovateľom z dôvodu vylepšovania materiálno-technickej a metodickej úrovne.

- dokončenie opravy terasy, rekonštrukcia záhradného náradia, oprava plotu, ...

Termín: trvalý

Zodpovední: riaditeľka ZŠ s MŠ, zástupkyňa pre MŠ

 Rekonštrukcia terasy neprebehla.

 Predprimárne vzdelávanie sa realizovalo podľa Inovovaného Štátneho vzdelávacieho programu ISCED rozpracovaného na podmienky školy - Školský vzdelávací program Zvedavá lienka.

 Pri plánovaní učiteľky rešpektovali rozdielne výchovno-vzdelávacie potreby detí, ich vekové, osobné dispozície a diferencované požiadavky.

 Pravidelnou realizáciou pobytu vonku a rôznymi športovými aktivitami sme cielene rozvíjali osobnosť dieťaťa v psychomotorickej, poznávacej, sociálnej a emocionálnej oblasti.

 Učiteľky uplatňovali a striedali pri práci všetky formy organizácie rešpektujúce rozvojové možnosti a schopnosti detí a špecifiká učenia sa detí.

 Deti mali možnosť uplatniť slobodnú vôľu pri výbere činností, boli aktívnym subjektom výchovy, vlastnou aktivitou získavali poznatky, spôsobilosti, hodnoty a postoje. Dôraz sme kládli na zážitkové učenie, podnecovali sme rozvíjanie kritického a tvorivého myslenia cez rôzne formy práce.

***a) oblasť kognitívneho rozvoja***

- prostredníctvom aktivít zameraných na hudobnú predstavivosť s využitím hudobných nástrojov si deti rozvíjali rytmické a tonálne cítenie,

- prostredníctvom bádania a experimentovania si utvárali a rozširovali poznatkový systém a posilňovali sústredenosť pri plnení jednotlivých úloh, tiež aktivitu, tvorivosť, samostatnosť a zodpovednosť,

- využívali sme aktivizujúce metódy a formy práce, metódy na podporu rozvoja predčitateľskej gramotnosti,

- podporovali sme vzťah detí k poznávaniu a učeniu hrou,

- rozvíjali sme kognitívne kompetencie, kritické a tvorivé myslenie. Deti hľadali a objavovali súvislosti medzi jednotlivými informáciami, samostatne i s pomocou učiteliek riešili rôzne problémové úlohy na interaktívnej tabuli i na PC v edukačných programoch, uplatňovali matematické myslenie: porovnávali, odôvodňovali, objavovali a hodnotili,

- deti sa učili chrániť svoje zdravie pozitívnym postojom k svojmu zdraviu správnou životosprávou a rôznymi pohybovými aktivitami,

- podporovali sme samostatnosť a tvorivosť v rečovom prejave. Deťom, u ktorých sme zaznamenali nedostatky vo výslovnosti, sme následne odporučili návštevu logopedickej poradne,

- účasť detí na kultúrnych podujatiach v MŠ i obci, na ktorých mali možnosť sa slovne prejaviť bola pravidelná,

- 5 - 6 ročné deti sa oboznamovali s anglickým jazykom v spolupráci so ZŠ.

***Rezervy:***

* zamerať sa na sebahodnotenie detí, kritické myslenie a riešenie problémov,
* rozvoj komunikácie a následne slovnej zásoby,
* rozvoj informačných a učebných kompetencií prostredníctvom digitálnych technológií.

***b) oblasť sociálno – emocionálna***

- k utváraniu emocionálnej rovnováhy u detí sme prispievali vytváraním priaznivej psycho-sociálnej klímy, využívaním pravidiel triedy a ich dôsledným dodržiavaním, prehodnocovaním,

- pozitívne hodnotíme vzťah dieťaťa k vlastnej osobe, posilňovanie sebadôvery, sebavedomia aj prostredníctvom komunikačného kruhu, vyzdvihovanie pozitívnych vlastností, potláčanie negatívnych emócií a agresivity detí,

- získavanie vedomostí prostredníctvom zážitkového učenia, posilňovanie rozvoja empatie a kooperácie s druhými deťmi.

***Rezervy:***

* absencia schopnosti u niektorých detí prekonávať prekážky, koncentrácia, vytrvalosť ako aj schopnosť zriecť sa niečoho v prospech druhého,
* posilňovať schopnosť ovládať svoje správanie pri riešení konfliktov, posilňovať vzťahy s rovesníkmi – schopnosť podeliť sa, kooperovať v skupine,
* viesť individuálnu komunikáciu s deťmi, viesť empatické rozhovory a oboznámiť sa s citovým rozpoložením, potrebami, záujmami detí a tieto poznatky využiť pri vytváraní priaznivej sociálno-emocionálnej klímy v kolektíve.

***c) oblasť perceptuálno – motorická***

- u detí sme rozvíjali psychomotorické kompetencie cez rôzne formy, pohybové a relaxačné cvičenia, cvičenie na fit loptách, pobyt vonku, vychádzky, turistika, športové dni,

- deti získavali prirodzený návyk každodenného cvičenia, osvojili si základné pohybové zručnosti a dôraz sme kládli na samostatnosť pri uplatňovaní sebaobslužných návykov,

- prostredníctvom pohybových aktivít boli u detí potláčané negatívne emócie,

- dostatočný rozvoj pohybových zručností v jazde na kolobežkách, odrážadlách, na sánkach na ihrisku, na záhradnom náradí, cez rozličné aktivity si deti utvárali kladné postoje k pohybu a športovým aktivitám,

- turistické vychádzky boli zamerané aj na spoznávanie svojho bydliska – mikroregiónu Skalka nad Váhom,

- úroveň sebaobsluhy je na dobrej úrovni,

- používaním detského príboru u 5 – 6 ročných detí počas celého školského roka získali deti veľmi dobré zručnosti,

- v oblasti grafomotoriky sa nám používaním trojhranných pasteliek a ceruziek podarilo zlepšiť správny úchop kresliaceho materiálu,

- presnosť sme u detí rozvíjali i prostredníctvom strihania, lepenia, skladania, prácami s prírodným materiálom a odpadovým materiálom,

- deti si osvojili hygienické, kultúrne a pracovné návyky, elementárne pracovné a technické zručnosti.

***Rezervy:***

* hravou formou treba naďalej rozvíjať úroveň pracovných zručností a sebaobsluhy, s dôrazom na rozvoj grafomotoriky s využívaním rôznorodého materiálu,
* vo zvýšenej miere sa venovať správnemu držaniu pasteliek už od začiatku nástupu dieťaťa do MŠ, aby sa nevytvoril nesprávny návyk, ktorá sa následne ťažko odstraňuje,
* individuálnym prístupom zdokonaľovať správne držanie grafického materiálu, štetca a nožníc, posilňovať tvorivú aktivitu detí,
* viesť deti k sebahodnoteniu prác a vyjadrenie pocitov bezprostredne po ukončení.

**Dobré výsledky materská škola dosiahla v:**

* pedagogickom pôsobení a podmienkach výchovno-vzdelávacieho procesu
* plnení cieľov Inovovaného ŠkVP Zvedavá lienka
* v kontinuálnom vzdelávaní pedagogických zamestnancov
* celkovej úrovni rozvoja osobnosti
* motorických, pohybových a športových zručnostiach
* podmienkach výchovy a vzdelávania
* v krúžkovej činnosti a jej dosiahnutých výsledkoch
* motivácii ku kvalitnej práci
* diagnostickej činnosti
* rozvoji estetických potrieb detí
* rozvíjaní tvorivosti
* úrovni vedomostí a schopností detí
* spolupráci s rodičmi, s Jednotou dôchodcov, s Domom sociálnych služieb pre seniorov, so ZŠ a OÚ

**Východická pre ďalší školský rok:**

* pracovať podľa Inovovaného ŠkVP Zvedavá lienka s rozšírenými učebnými osnovami o oblasť Enviromentálnej výchovy
* zamerať sa na rozvoj hodnotiacich a sebahodnotiacich spôsobilostí detí
* uplatňovať IKT a využívanie digitálnych technológií pri práci s deťmi
* dôraz klásť na rozvoj grafomotorických zručností
* vytvárať priaznivú sociálno-emocionálnu klímu
* pokračovať v dobrej spolupráci s rodinou, sústavne ju obohacovať o nové formy spolupráce
* pokračovať v rozvíjaní a upevňovaní zdravia detí prostredníctvom plnenia úloh z Národného programu prevencie obezity
* pokračovať v partnerskej úrovni spolupráce so zriaďovateľom z dôvodu vylepšovania materiálno-technickej a metodickej úrovne školy
* zamerať sa na predčitateľskú gramotnosť
* zapájať sa do projektov a výziev
* zvyšovať pedagogickú odbornosť kontinuálnym vzdelávaním
* zodpovedne plniť povinnosti vyplývajúce z pracovných náplní

**Záver**

 V školskom roku 2018/2019 bola výchova a vzdelávanie ovplyvnená už tradičnými, ale i novými aktivitami, ktoré spestrili život detí v materskej škole. Rešpektovali sa všetky dokumenty školy.

 Materská škola je modernou otvorenou školou, teší sa záujmu detí, zákonných zástupcov a širokej verejnosti.

V Skalke nad Váhom, dňa 31. 08. 2019

 Bc. Zdenka Begáňová

 zástupkyňa pre MŠ